section_heading: Ideja i koncept festivala
paragraph_text: Festival funkcionira na tri razine djelovanja kroz petogodišnje tematske cikluse. Prva je razina djelovanja posvećena kulturnoj proizvodnji i realizira se kroz radionice i umjetničku koloniju. Predavanja, okrugli stol i tribine otvorenog tipa čine drugu razinu, odnosno ponudu, dok se na trećoj razini prezentiraju i promoviraju stvorena djela, odnosno video materijali, predstave, izložbe i slično.